               EURÓPAI BIZOTTSÁG
            Brüsszel, 2017.4.12.
            COM(2017) 174 final
            2017/0080(NLE)
            Javaslat
            A TANÁCS HATÁROZATA
            a SOLAS-egyezmény II-1/23. szabálya, a SOLAS-egyezmény II-2/9.4.1.3. szabálya, a nagysebességű vízi járművekre vonatkozó 1994. és 2000. évi szabályzat, az életmentő felszerelések nemzetközi szabályzata és a MARPOL-egyezmény VI. mellékletének V. függeléke módosításainak a Nemzetközi Tengerészeti Szervezetben a Tengerészeti Biztonsági Bizottság 98. ülésén és a Tengerikörnyezet-védelmi Bizottság 71. ülésén történő elfogadása tekintetében az Európai Unió által képviselendő álláspontról

               INDOKOLÁS

               1.BEVEZETÉS

               E bizottsági javaslat tárgya a Nemzetközi Tengerészeti Szervezet (IMO) Tengerészeti Biztonsági Bizottságának (MSC) 98. ülésén (MSC 98), valamint az IMO Tengerikörnyezet-védelmi Bizottságának (MEPC) 71. ülésén (MEPC 71) képviselendő uniós álláspont kialakítása az alábbi alfejezetekben egyenként tárgyalt módosításokkal kapcsolatban.

               1.1. A SOLAS-egyezmény II-1/23. szabályának módosításai

               A Tengerészeti Biztonsági Bizottság 95. és 96. ülésén (MSC 95 és MSC 96) a SOLAS-egyezmény térfelosztásra és a sérült állapotban fennálló stabilitásra vonatkozó rendelkezésekkel kapcsolatos II-1. szabályának több módosítástervezetét is jóváhagyták, amelyek összefoglalásra és beépítésre kerültek a 2016. október 17-i (EU) 2016/2077 tanácsi határozatba
                  1
               .

               A Tengerészeti Biztonsági Bizottság 97. ülésén (MSC 97) megegyezés született arról, hogy a SOLAS-egyezmény térfelosztásra és a sérült állapotban fennálló stabilitásra vonatkozó rendelkezésekkel kapcsolatos II-1. fejezetéhez fűzött módosítástervezetek elfogadását felfüggesztik az MSC 98-ig, kivéve a SOLAS-egyezmény zajvédelemről szóló II-1/3-12. szabályának módosítástervezeteit. Ami az R előírt térfelosztási tényező képletével kapcsolatos II-1/6. szabály módosításait illeti, az MSC 97 arról állapodott meg, hogy az (EU) 2016/2077 tanácsi határozat 2. cikke (1) bekezdésének a) pontjában és 2. cikkének (2) bekezdésében foglalt uniós állásponttal összhangban a II-1/6. szabály további módosításai nem csökkenthetik a SOLAS-egyezmény rendelkezései által biztosított jelenlegi biztonsági szintet.

               A SOLAS-egyezmény II-1. fejezete elfogadásának elhalasztására vonatkozó döntés ellenére az MSC megállapodott arról, hogy megvizsgálja az MSC 97-nek megküldött dokumentumokat, és véglegesíti a módosítások szövegét. Általános megegyezés született az II-1/22., 23. és 24. szabály szövegének harmonizálásáról a hasonló követelményekre vonatkozó többszöri megfogalmazások, valamint a meglévő kereszthivatkozások aktualizálása tekintetében, a korábban jóváhagyott módosítások tartalmának megváltoztatása nélkül. A módosítások kisebb változtatásoknak tekinthetők, ugyanakkor a II-1/23. szabály a ro-ro személyhajókra vonatkozó különleges követelményekkel kapcsolatos, és az (EU) 2016/2077 tanácsi határozat nem tartalmazta. A II-1/24. szabály csak a teherszállító hajókra vonatkozik.

               Ezek a változtatások az MSC 97/WP.5. sz. dokumentum 1. mellékletében szerepelnek. Az MSC 97-jelentés (MSC 97/22) 3.17. pontja szerint a módosítások elfogadása az MSC 98 keretében várható, figyelemmel az MSC 97/3/5 sz. és MSC 97/3/4 sz. dokumentumban javasolt módosításokra, valamint – amennyiben vannak ilyenek – a szerkesztési módosításokra.

               1.2. A SOLAS-egyezmény II-2/9.4.1.3. szabályának módosításai

               A SOLAS-egyezmény II-2/9.4.1.3. szabályára vonatkozó módosítások célja, hogy egyértelművé tegyék a legfeljebb 36 utast szállító személyhajókon és a 60-nál több (de legfeljebb 240) személyt szállító különleges célú hajókon az ablakok tűzállóságára vonatkozó követelményeket. A legfeljebb 36 utast szállító hajóknak ugyanazzal a biztonsági szinttel kell rendelkezniük, mint a több mint 36 utast szállító hajóknak.

               A SOLAS-egyezmény II-2/9.4.1.3. szabályának módosításait az MSC 97-jelentés (MSC 97/22) 13. melléklete tartalmazza. A Tengerészeti Biztonsági Bizottság 97. üléséről készített jelentés 9.6. pontja értelmében a módosításokat a Tengerészeti Biztonsági Bizottság 98. ülésén fogják elfogadni.

               1.3. A nagysebességű vízi járművekre vonatkozó 1994. és 2000. évi szabályzat módosításai

               A nagysebességű vízi járművekre vonatkozó 1994. és 2000. évi szabályzat módosításai pontosítják az 1994. és 2000. évi szabályzat 8.10.1.4–8.10.1.6. pontjának alkalmazását a 20 m-nél, illetve 30 m-nél rövidebb nagysebességű vízi járművek mentőcsónakjainak fedélzeten tartására vonatkozó kötelezettség alóli mentesség tekintetében. Feltéve, hogy teljesülnek a két szabályzat 8.10.1.6. pontjának követelményei – többek között az annak lehetővé tételére vonatkozó új követelmény is, hogy egy magatehetetlen személyt vízszintes vagy közel-vízszintes helyzetben kimentsenek a vízből –, a 30 m-nél (a nagysebességű vízi járművekre vonatkozó 2000. évi szabályzat) és 20 m-nél (a nagysebességű vízi járművekre vonatkozó 1994. évi szabályzat) kisebb nagysebességű vízi járművek mentesülhetnek a mentőcsónak fedélzeten tartására vonatkozó kötelezettség alól.

                A nagysebességű vízi járművekre vonatkozó 1994. és 2000. évi szabályzat módosításait az MSC 97-jelentés (MSC 97/22/Add.1) 15. és 16. melléklete tartalmazza. Az MSC 97-jelentés (MSC 97/22) 8.25. pontja értelmében a módosításokat előreláthatólag a Tengerészeti Biztonsági Bizottság 98. ülésén fogják elfogadni.

               1.4. Az életmentő felszerelések nemzetközi szabályzatának és az MSC.81(70). sz. határozat mellékletének a módosításai
                  2

               Az életmentő felszerelések nemzetközi szabályzata (a továbbiakban: LSA-szabályzat) nemzetközi követelményeket határoz meg az 1974. évi SOLAS-egyezmény III. fejezetének hatálya alá tartozó életmentő felszerelésekre vonatkozóan, ideértve a személyi életmentő felszereléseket, a vizuális segédeszközöket, a túlélési járműveket, a mentőcsónakokat, a vízrebocsátó berendezéseket és beszálló eszközöket, a tengeri evakuálást szolgáló rendszereket, a kötélkilövő készülékeket, valamint az általános riasztó és hangosbeszélő rendszereket.

               Az LSA-szabályzat 6.1.1.5. és 6.1.1.6. pontjához, valamint az MSC.81(70). sz. határozat melléklete 1. részének 8.1.1. pontjához fűzött módosítások összhangot biztosítanak a statikai vizsgálatokkal, illetve az azok keretében végzett próbaterhelésekkel, amelyeket a vízrebocsátó berendezéseknek – szerkezeti elemeikkel és csörlőikkel együtt – bírni kell. Az MSC 97 támogatta a hajózási rendszerekkel és felszerelésekkel foglalkozó albizottság harmadik ülésének (SSE 3) álláspontját, amely szerint a szóban forgó módosítások kisebb korrekcióknak tekintendők.

               Ezeket a módosításokat az MSC 97-jelentés (MSC 97/22/Add.1) 17. melléklete és az MSC 98/3/1 sz. IMO-dokumentum 1. melléklete tartalmazza. Az MSC 97-jelentés (MSC 97/22) 8.34. és 8.35. pontja rámutat, hogy a módosításokat előreláthatólag a Tengerészeti Biztonsági Bizottság 98. ülésén fogják elfogadni.

               1.5. A MARPOL-egyezmény VI. melléklete V. függelékének módosításai

               A Tengerikörnyezet-védelmi Bizottság 67. ülésén (MEPC 67) előterjesztett uniós javaslat (MEPC 67/12/7) módosításokat tartalmazott a MARPOL-egyezmény VI. mellékletének meglévő V. függelékéhez, amely a tartálytér szállítójegyének egységes szövegéről rendelkezik. A módosítás lehetővé tette volna, hogy a – MARPOL-egyezmény VI. mellékletének 4. szabályával összhangban – jóváhagyott egyenértékű fedélzeti módszereket alkalmazó (nevezetesen füstgáztisztító rendszerekkel felszerelt) hajók a MARPOL-egyezmény VI. mellékletének 14.1. és 14.4. szabályában előírtnál magasabb kéntartalmú fűtőolajat vegyenek fel, feltüntetve az erre vonatkozó információt a tartálytér szállítójegyén.

               Tekintettel a füstgáztisztító rendszerekkel felszerelt hajók egyre növekvő számára, az Unió által javasolt módosítások szükségesnek tűntek a célból, hogy a tartálytér szállítójegyének egységes szövegét összhangba hozzák azzal a ténnyel, hogy a hajók a kéntartalomra vonatkozó 0,10 %-os követelmények 2015. január 1-jei hatálybalépését követően is alkalmazhatnak magasabb kéntartalmú tüzelőanyagot a kénkibocsátás-ellenőrzési területeken.

               A MEPC 67 megállapodott a módosítások szükségességéről, de úgy vélte, hogy további megbeszélésekre lenne szükség. Így az uniós javaslat előterjesztését a Szennyezésmegelőzési és -kezelési Albizottság második ülésére (PPR 2) halasztották.

               A PPR 2 vonatkozó munkacsoportjában átfogó vita folyt, azonban nem sikerült megállapodásra jutni a módosított szöveg pontos formájáról. A PPR 2-t követően a PPR 3-ban előterjesztett uniós javaslat (PPR 3/10) messzemenőkig figyelembe vette az PPR 2 keretében megfogalmazott véleményeket. A javaslat további pontosításokat is érintett a MARPOL-egyezmény VI. mellékletének V. függelékében, amelyek lehetővé teszik, hogy a szállító a vásárlói értesítést követően nyilatkozzon a tartálytér szállítójegyén arról, hogy a tüzelőanyag olyan hajó által kerül felhasználásra, amely a kéntartalomra vonatkozó követelményeket egyenértékű módozatok révén teljesíti.

               E módosítások a MEPC 70/18/Add.1. sz. dokumentum 7. mellékletében szerepelnek. A MEPC 70-jelentés (MSC 70/18) 5.9. pontja értelmében a módosításokat előreláthatólag a Tengerészeti Biztonsági Bizottság 71. ülésén fogják elfogadni.

               2.AZ IMO-MÓDOSÍTÁSOK ELFOGADÁSA

               2.1.A módosítások elfogadása

               A fenti 1.1–1.4. pont szerinti módosításokat a Tengerészeti Biztonsági Bizottság 2016. november 21–25-i 97. ülésén jóváhagyták, és azokat a Tengerészeti Biztonsági Bizottság 2017. június 7–16-án tartandó 98. ülésén elfogadás céljából be kell nyújtani. A fenti 1.5. pont szerinti módosításokat a Tengerikörnyezet-védelmi Bizottság 2016. október 24–28-i 70. ülésén jóváhagyták, és azokat a Tengerikörnyezet-védelmi Bizottság 2017. július 3–7-én tartandó 71. ülésén elfogadás céljából be kell nyújtani.

               2.2.Elfogadás

               A két bizottság általi jóváhagyást és elfogadást követően a fenti 1.1–1.5. pontban szereplő módosításokat elfogadás céljából a szerződő felek elé terjesztik.

               3.A VONATKOZÓ UNIÓS SZABÁLYOZÁS ÉS UNIÓS HATÁSKÖR

               3.1. A SOLAS-egyezmény II-1/23. szabályának módosításai

               A SOLAS-egyezmény II-1. szabálya a szerkezeti felépítést, a térbeosztást és stabilitást, a gépi és a villamos berendezéseket szabályozza. A SOLAS-egyezmény II-1/23. szabályának az MSC 98 keretében elfogadandó módosításai személyhajókra vonatkoznak. A személyhajókra vonatkozó biztonsági szabályokról és követelményekről szóló 2009/45/EK európai parlamenti és tanácsi irányelv 6. cikke (2) bekezdése a) pontjának i. alpontja előírja, hogy az A. osztályú új személyhajóknak teljes mértékben meg kell felelniük a módosított 1974. évi SOLAS-egyezmény követelményeinek.

               A SOLAS-egyezmény II-1/23. szabályának módosításai ezért a 2009/45/EK irányelv alkalmazása révén érintik az uniós jogszabályokat.

               3.2.A SOLAS-egyezmény II-2/9.4.1.3. szabályának módosításai

               A 2009/45/EK irányelv 6. cikke (2) bekezdése a) pontjának i. alpontja a módosított 1974. évi SOLAS-egyezményt az A. osztályú személyhajókra vonatkoztatja. Ezenkívül a 2009/45/EK irányelv I. melléklete II-2. fejezete B. részének 10.4. pontja előírja, hogy a kevesebb mint 36 utast szállító személyhajók esetében különös figyelmet kell fordítani a nyílt vagy zárt mentőcsónak- és mentőtutaj-beszállóterületekre nyíló ablakok és az e területek alatt elhelyezett ablakok tűzállóságára, amelyek roncsolódása tűz esetén megakadályozná a mentőcsónakok vagy mentőtutajok vízre bocsátását, illetve az azokba történő beszállást.

               A SOLAS-egyezmény II-2/9.4.1.3. szabályának módosításai ezért a 2009/45/EK irányelv alkalmazása révén érintik az uniós jogszabályokat.

               3.3. A nagysebességű vízi járművekre vonatkozó 1994. és 2000. évi szabályzat módosításai

               A 2009/45/EK irányelv 6. cikke (2) bekezdése a) pontjának i. alpontja a módosított SOLAS-egyezményt az A. osztályú személyhajókra vonatkoztatja. Ezenkívül a szóban forgó irányelv 6. cikke (4) bekezdésének a) pontja előírja, hogy a nagysebességű vízi járműveknek meg kell felelniük a SOLAS-egyezmény X/2. és X/3. szabályában foglalt követelményeknek; e szabályokban a nagysebességű vízi járművekre vonatkozó 1994. és 2000. évi szabályzatnak való megfelelésre történik hivatkozás. A 6. cikk (4) bekezdésének b) és c) pontja szintén előírja a nagysebességű vízi járművekre vonatkozó szabályzatnak való megfelelést. Az irányelv 2. cikkének c) pontja értelmében a nagysebességű vízi járművekre vonatkozó 1994. és 2000. évi szabályzatra való hivatkozások a szabályzat mindenkor hatályos változatára vonatkoznak. Ennek következtében az említett szabályzat bármilyen módosítása közvetlen hatással lesz az uniós szabályozás alkalmazására.

               A nagysebességű vízi járművekre vonatkozó 1994. és 2000. évi szabályzatnak a gépterekben található tűzoltó berendezésekre vonatkozó módosításai ezért a 2009/45/EK irányelv alkalmazása révén érintik az uniós jogszabályokat.

               3.4.Az életmentő felszerelések nemzetközi szabályzatának és az MSC.81(70). sz. határozat mellékletének a módosításai

               A vízrebocsátó berendezéseket és a csörlőket a tengerészeti felszerelésekre vonatkozó tervezési, gyártási és teljesítménykövetelmények, valamint vizsgálati előírások meghatározásáról szóló, 2017. február 6-i (EU) 2017/306 bizottsági végrehajtási rendelet sorolja fel. Az említett végrehajtási rendelet a vízrebocsátó berendezések esetében MED/1.21, 1.23, 1.24 és 1.25 sorszám alatt, a csörlők esetében pedig MED/1.41a, 1.41b, 1.41c, 1.41d és 1.41e sorszám alatt hivatkozik az LSA-szabályzatra és az MSC.81(70). sz. határozat mellékletére. Ezek a felszerelések tehát a tengerészeti felszerelésekről és a 96/98/EK tanácsi irányelv hatályon kívül helyezéséről szóló, 2014. július 23-i 2014/90/EU európai parlamenti és tanácsi irányelv hatálya alá tartoznak.

               Az LSA-szabályzatnak és az MSC.81(70). sz. határozat mellékletének módosításai ezért a 2014/90/EU irányelv és az (EU) 2017/306 végrehajtási rendelet alkalmazása révén érintik az uniós jogszabályokat.

               3.5.A MARPOL-egyezmény VI. melléklete V. függelékének módosításai

               A MARPOL-egyezmény VI. mellékletének az SOx-kibocsátás korlátozására vonatkozó követelményeit az egyes folyékony tüzelőanyagok kéntartalmának csökkentéséről szóló (EU) 2016/802 európai parlamenti és tanácsi irányelv hajtja végre az uniós jogban. A szóban forgó irányelv 6. cikke (9) bekezdésének b) és c) pontja, valamint 13. cikke (2) bekezdésének a) pontja a tartálytér szállítójegyére az irányelvnek való megfelelést biztosító egyik legfontosabb eszközként hivatkozik. Az egyenértékű megfelelési módozatok az (EU) 2016/802 irányelv 2. cikkének o) pontjában meghatározott alternatív kibocsátáscsökkentési módszereknek minősülnek, és alkalmazhatók, feltéve, hogy az adott kibocsátáscsökkentési módszert alkalmazó hajók legalább olyan mértékben folyamatosan csökkentik kén-dioxid-kibocsátásukat, amekkora az irányelv követelményeinek megfelelő, tengeri hajózásban használatos tüzelőanyagok alkalmazásával elért csökkenés lenne.

               A MARPOL-egyezmény VI. melléklete V. függelékének módosításai ezért az (EU) 2016/802 irányelv alkalmazása révén érintik az uniós jogszabályokat.

               3.6.Összegzés

               A javasolt módosítások és a vonatkozó uniós jog közötti fent ismertetett kapcsolatokra tekintettel a Bizottság úgy véli, hogy a fent idézett módosításoknak az MSC 98 és a MEPC 71 keretében történő várható elfogadása az EUMSZ 3. cikkének (2) bekezdése alapján az Unió kizárólagos külső hatáskörébe tartozik, amennyiben a szóban forgó nemzetközi eszközök elfogadása érinti a közös szabályokat vagy megváltoztatja azok alkalmazási körét.

               A kialakult egységes joggyakorlatnak megfelelően a tagállamok – még ha az Unió nem is tagja az IMO-nak, és nem részes fele az érintett nemzetközi okmányoknak – nem jogosultak olyan kötelezettségeket vállalni, amelyek valószínűsíthetően érintik a Szerződések célkitűzéseinek elérése érdekében meghozott uniós szabályokat, kivéve, ha arra bizottsági javaslat nyomán elfogadott tanácsi határozat hatalmazza fel őket.

               4.Következtetés

               A Bizottság tehát tanácsi határozatra vonatkozó javaslatot terjeszt elő a fenti 1.1–1.5. pontban említett, várhatóan a Tengerészeti Biztonsági Bizottság 98. ülésén és a Tengerikörnyezet-védelmi Bizottság 71. ülésén elfogadásra kerülő módosítások tekintetében az Európai Unió nevében képviselendő álláspontról.

               2017/0080 (NLE)

               Javaslat

               A TANÁCS HATÁROZATA

               a SOLAS-egyezmény II-1/23. szabálya, a SOLAS-egyezmény II-2/9.4.1.3. szabálya, a nagysebességű vízi járművekre vonatkozó 1994. és 2000. évi szabályzat, az életmentő felszerelések nemzetközi szabályzata és a MARPOL-egyezmény VI. mellékletének V. függeléke módosításainak a Nemzetközi Tengerészeti Szervezetben a Tengerészeti Biztonsági Bizottság 98. ülésén és a Tengerikörnyezet-védelmi Bizottság 71. ülésén történő elfogadása tekintetében az Európai Unió által képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 100. cikke (2) bekezdésére és 218. cikke (9) bekezdésére,

               tekintettel az Európai Bizottság javaslatára,

               mivel:

               (1)Az Európai Unió tengeri közlekedési ágazatra irányuló intézkedéseinek a tengeri közlekedés biztonságának javítását és a tengeri környezet védelmét kell szolgálniuk.

               (2) A Nemzetközi Tengerészeti Szervezet (IMO) Tengerészeti Biztonsági Bizottsága (MSC) 97. ülésén módosításokat hagyott jóvá az „Életbiztonság a tengeren” tárgyú nemzetközi egyezmény (SOLAS) II-1/23. szabálya és II-2/9.4.3. szabálya, a nagysebességű vízi járművekre vonatkozó 1994. és 2000. évi szabályzat, az életmentő felszerelések nemzetközi szabályzata (LSA-szabályzat) és az MSC.81(70) sz. határozat melléklete tekintetében. Ezek a módosítások várhatóan a Tengerészeti Biztonsági Bizottság 2017 júniusában tartandó 98. ülésén (MSC98) kerülnek elfogadásra.

               (3)Az IMO Tengerikörnyezet-védelmi Bizottsága (MEPC) 70. ülésén megállapodott a hajókról történő szennyezés megelőzéséről szóló nemzetközi egyezmény (MARPOL) VI. melléklete V. függelékének módosításairól, lehetővé téve a követelményeknek egyenértékű módozatok révén megfelelő hajók számára, hogy a tartálytér szállítójegyén nyilatkozzanak arról, hogy az üzemanyagot azon vásárlói értesítésnek megfelelően szállítják, amely szerint a fűtőolaj felhasználására egyenértékű megfelelési módozatokkal együtt fog sor kerülni. Ezek a módosítások várhatóan a Tengerikörnyezet-védelmi Bizottság 2017 júliusában tartandó 71. ülésén (MEPC 71) kerülnek elfogadásra.

               (4)Az IMO Tengerészeti Biztonsági Bizottságának 95. és 96. ülésén a SOLAS-egyezmény térfelosztásra és a sérült állapotban fennálló stabilitásra vonatkozó rendelkezésekkel kapcsolatos II-1. szabályának több módosítástervezetét is jóváhagyták, amelyek összefoglalásra és beépítésre kerültek a 2016. október 17-i (EU) 2016/2077 tanácsi határozatba
                  3
               .

               (5)Az IMO Tengerészeti Biztonsági Bizottságának 97. ülésén megegyezés született arról, hogy a SOLAS-egyezmény térfelosztásra és a sérült állapotban fennálló stabilitásra vonatkozó rendelkezésekkel kapcsolatos II-1. fejezetéhez fűzött módosítástervezetek többségének elfogadását felfüggesztik az MSC 98-ig; ami pedig az R előírt térfelosztási tényező képletével kapcsolatos II-1/6. szabály módosításait illeti, a bizottság megállapodott abban, hogy a II-1/6. szabály további módosításai nem csökkenthetik az SOLAS-egyezmény rendelkezései által biztosított jelenlegi biztonsági szintet.

               (6)Az (EU) 2016/2077 tanácsi határozat 2. cikke (1) bekezdésének a) pontjában és 2. cikkének (2) bekezdésében foglalt uniós álláspont ezért továbbra is alkalmazandó.

               (7)Az IMO Tengerészeti Biztonsági Bizottságának 97. ülésén döntés született a SOLAS-egyezmény II-1. fejezetére vonatkozó módosítások elfogadásának a Tengerészeti Biztonsági Bizottság 98. üléséig történő elhalasztásáról, és a bizottság általánosságban egyetértett az II-1/22., 23. és 24. szabály szövegének harmonizálásával a hasonló követelményekre vonatkozó többszöri megfogalmazások, valamint a meglévő kereszthivatkozások aktualizálása tekintetében, a korábban jóváhagyott módosítások tartalmának megváltoztatása nélkül. A II-1/23. szabály a ro-ro személyhajókra vonatkozó különleges követelményekre vonatkozik, és nem tartozik az (EU) 2016/2077 tanácsi határozat szerinti álláspont hatálya alá. A 2009/45/EK európai parlamenti és tanácsi irányelv
                  4
                a belföldi útvonalakon közlekedő személyhajókra és nagysebességű utasszállító vízi járművekre vonatkozik. Az említett irányelv 6. cikke (2) bekezdése a) pontjának i. alpontja értelmében az A. osztályba tartozó új személyhajóknak teljes mértékben meg kell felelniük a módosított 1974. évi SOLAS-egyezmény követelményeinek.

               (8)A SOLAS-egyezmény II-2/9.4.1.3. szabályára vonatkozó módosítások célja, hogy egyértelművé tegyék a legfeljebb 36 utast szállító személyhajókon és a 60-nál több (de legfeljebb 240) személyt szállító különleges célú hajókon az ablakok tűzállóságára vonatkozó követelményeket. A legfeljebb 36 utast szállító hajók esetében ugyanazt a biztonsági szintet kell biztosítani, mint a több mint 36 utast szállító hajók esetében. A 2009/45/EK európai parlamenti és tanácsi irányelv a belföldi útvonalakon közlekedő személyhajókra és nagysebességű utasszállító vízi járművekre vonatkozik. Az említett irányelv 6. cikke (2) bekezdése a) pontjának i. alpontja értelmében az A. osztályba tartozó új személyhajóknak teljes mértékben meg kell felelniük a módosított 1974. évi SOLAS-egyezmény követelményeinek. A szóban forgó irányelv I. melléklete II-2. fejezete B. részének 10.4. pontja előírja, hogy a kevesebb mint 36 utast szállító személyhajók esetében különös figyelmet kell fordítani a nyílt vagy zárt mentőcsónak- és mentőtutaj-beszállóterületekre nyíló ablakok és az e területek alatt elhelyezett ablakok tűzállóságára, amelyek roncsolódása tűz esetén megakadályozná a mentőcsónakok vagy mentőtutajok vízre bocsátását, illetve az azokba történő beszállást.

               (9)A nagysebességű vízi járművekre vonatkozó 1994. és 2000. évi szabályzat módosításai pontosítják a szabályzat 8.10.1.4–8.10.1.6. pontjának alkalmazását a 20 m-nél, illetve 30 m-nél rövidebb nagysebességű vízi járművek mentőcsónakjainak fedélzeten tartására vonatkozó kötelezettség alóli mentesség tekintetében. Feltéve, hogy teljesülnek a két szabályzat 8.10.1.6. pontjának követelményei – többek között az annak lehetővé tételére vonatkozó új követelmény is, hogy egy magatehetetlen személyt vízszintes vagy közel-vízszintes helyzetben kimentsenek a vízből –, a 30 m-nél (a nagysebességű vízi járművekre vonatkozó 2000. évi szabályzat értelmében) és 20 m-nél (a nagysebességű vízi járművekre vonatkozó 1994. évi szabályzat értelmében) kisebb nagysebességű vízi járművek mentesülhetnek a mentőcsónak fedélzeten tartására vonatkozó kötelezettség alól. A 2009/45/EK európai parlamenti és tanácsi irányelv a belföldi útvonalakon közlekedő személyhajókra és nagysebességű utasszállító vízi járművekre vonatkozik. Az említett irányelv 6. cikke (2) bekezdése a) pontjának i. alpontja értelmében az A. osztályba tartozó új személyhajóknak teljes mértékben meg kell felelniük a módosított 1974. évi SOLAS-egyezmény követelményeinek.

               (10)Az életmentő felszerelések szabályzata nemzetközi követelményeket határoz meg a módosított 1974. évi SOLAS-egyezmény III. fejezetének hatálya alá tartozó életmentő felszerelésekre vonatkozóan. Az LSA-szabályzat 6.1.1.5. és 6.1.1.6. pontjához, valamint az MSC.81(70). sz. határozat melléklete 1. részének 8.1.1. pontjához fűzött módosítások összhangot biztosítanak a statikai vizsgálatokkal, illetve az azok keretében végzett próbaterhelésekkel, amelyeket a vízrebocsátó berendezéseknek – szerkezeti elemeikkel és csörlőikkel együtt – bírniuk kell; ezek a módosítások kisebb korrekcióknak tekintendők. A vízrebocsátó berendezéseket és a csörlőket az (EU) 2017/306 bizottsági végrehajtási rendelet
                  5
                sorolja fel, amely a vízrebocsátó berendezések esetében MED/1.21, 1.23, 1.24 és 1.25 sorszám alatt, a csörlők esetében pedig MED/1.41a, 1.41b, 1.41c, 1.41d és 1.41e sorszám alatt hivatkozik az LSA-szabályzatra és az MSC.81(70). sz. határozat mellékletére. Ezek a felszerelések tehát a 2014/90/EU európai parlamenti és tanácsi irányelv
                  6
                hatálya alá tartoznak.

                (11)A MARPOL-egyezmény VI. melléklete V. függelékének módosításai további pontosításokat érintenek annak érdekében, hogy azon hajók esetében, amelyek kénkibocsátás-ellenőrzési területeken egyenértékű módozatok (füstgáztisztító rendszerek) révén teljesítik a tüzelőanyag kéntartalmára vonatkozó követelményeket, a szállító a vásárlói értesítést követően nyilatkozhasson a tartálytér szállítójegyén arról, hogy a tüzelőanyag olyan hajó által kerül felhasználásra, amely a kéntartalomra vonatkozó követelményeket egyenértékű módozatok révén teljesíti. . Tekintettel a füstgáztisztító rendszerekkel felszerelt hajók egyre növekvő számára, a módosítások szükségesek a célból, hogy a tartálytér szállítójegyének egységes szövegét összhangba hozzák azzal a ténnyel, hogy a hajók a kéntartalomra vonatkozó 0,10 %-os követelmények 2015. január 1-jei hatálybalépését követően is alkalmazhatnak magasabb kéntartalmú tüzelőanyagot. A MARPOL-egyezmény VI. mellékletének az SOx-kibocsátás korlátozására vonatkozó követelményeit az (EU) 2016/802 európai parlamenti és tanácsi irányelv
                  7
                hajtja végre az uniós jogban. A szóban forgó irányelv 6. cikke (9) bekezdésének b) és c) pontja, valamint 13. cikke (2) bekezdésének a) pontja a tartálytér szállítójegyére az irányelvnek való megfelelést biztosító egyik legfontosabb eszközként hivatkozik. Az egyenértékű megfelelőségi módozatok az (EU) 2016/802 irányelv 2. cikkének o) pontjában meghatározott alternatív kibocsátáscsökkentési módszereknek minősülnek, és alkalmazhatók, feltéve, hogy az adott kibocsátáscsökkentési módszert alkalmazó hajók legalább olyan mértékben folyamatosan csökkentik kén-dioxid-kibocsátásukat, amekkora az irányelv követelményeinek megfelelő, tengeri hajózásban használatos tüzelőanyagok alkalmazásával elért csökkenés lenne.

               (12)Az Unió sem az IMO-nak nem tagja, sem az egyezményeknek, sem a vonatkozó szabályzatoknak nem részes fele. Ezért a Tanácsnak fel kell hatalmaznia a tagállamokat arra, hogy képviseljék az Unió álláspontját, és egyetértésüket adják ahhoz, hogy az említett módosítások kötelezőek legyenek rájuk nézve,

               ELFOGADTA EZT A HATÁROZATOT:

               1. cikk

               Az Unió az IMO Tengerészeti Biztonsági Bizottság 98. ülésén azt az álláspontot képviseli, hogy egyetért a következő módosítások elfogadásával:

               a)a SOLAS-egyezmény II-1/23. szabálya az MSC 97/WP.5 sz. IMO-dokumentum 1. mellékletében meghatározottak szerint, figyelemmel az MSC 97/3/5 és MSC 97/3/4 sz. IMO-dokumentumban javasolt módosításokra is;

               b)a SOLAS-egyezmény II-2/9.4.1.3. szabálya az MSC 97/22 sz. IMO-dokumentum 13. mellékletében meghatározottak szerint;

               c)a nagysebességű vízi járművekre vonatkozó 1994. és 2000. évi szabályzat az MSC 97/22/Add.1 sz. IMO-dokumentum 15. és 16. mellékletében meghatározottak szerint;

               d)az LSA-szabályzat és az MSC.81(70). sz. határozat melléklete az MSC 97/22/Add.1 sz. IMO-dokumentum 17. mellékletében és az MSC 98/3/1 sz. IMO-dokumentum 1. mellékletében meghatározottak szerint.

               2. cikk

               Az Uniónak az IMO Tengerikörnyezet-védelmi Bizottságának 71. ülésén képviselendő álláspontja az, hogy egyetért a MARPOL-egyezmény VI. melléklete V. függelékének az MEPC 70/18/Add.1 sz. IMO-dokumentum 7. mellékletében meghatározottak szerinti módosításának elfogadásával.

               3. cikk

               (1)Az Unió 1. és 2. cikkben meghatározott álláspontját az IMO-tagsággal rendelkező tagállamok az Unió érdekében együttesen eljárva képviselik.

               (2)Az 1. és 2. cikk szerinti álláspontot érintő kisebb változtatások az álláspont módosítása nélkül is elfogadhatók.

               4. cikk

               A Tanács felhatalmazza a tagállamokat arra, hogy az 1. és 2. cikkben említett módosításokat – az Unió érdekét szem előtt tartva – magukra nézve kötelezőnek ismerjék el.

               5. cikk

               Ennek a határozatnak a tagállamok a címzettjei.

               Kelt Brüsszelben, -án/-én.

                     az elnök

                     a Tanács részéről

                     az elnök

                     (1)
                  A Tanács (EU) 2016/2077 határozata (2016. október 17.) a MARPOL-egyezmény VI. melléklete, a SOLAS-egyezmény II-1. szabálya, a SOLAS-egyezmény III/1.4., III/30. és III/37. szabálya, a SOLAS-egyezmény II-2/1. szabálya és II-2/10. szabálya, a SOLAS-egyezmény II-1/3-12. szabálya, az STCW-egyezmény és -szabályzat, a Tűzbiztonsági rendszerek szabályzata és a 2011-es kiterjesztett ellenőrző program előírásai módosításainak a Nemzetközi Tengerészeti Szervezetben (IMO) a Tengerikörnyezet-védelmi Bizottság 70. ülésén és a Tengerészeti Biztonsági Bizottság 97. ülésén történő elfogadásával kapcsolatban az Európai Unió által képviselendő álláspontról (HL L 320., 2016.11.26., 36. o.).

                     (2)
                  Felülvizsgált ajánlás az életmentő felszerelések vizsgálatáról.

                     (3)
                  A Tanács (EU) 2016/2077 határozata (2016. október 17.) a MARPOL-egyezmény VI. melléklete, a SOLAS-egyezmény II-1. szabálya, a SOLAS-egyezmény III/1.4., III/30. és III/37. szabálya, a SOLAS-egyezmény II-2/1. szabálya és II-2/10. szabálya, a SOLAS-egyezmény II-1/3-12. szabálya, az STCW-egyezmény és -szabályzat, a Tűzbiztonsági rendszerek szabályzata és a 2011-es kiterjesztett ellenőrző program előírásai módosításainak a Nemzetközi Tengerészeti Szervezetben (IMO) a Tengerikörnyezet-védelmi Bizottság 70. ülésén és a Tengerészeti Biztonsági Bizottság 97. ülésén történő elfogadásával kapcsolatban az Európai Unió által képviselendő álláspontról (HL L 320., 2016.11.26., 36. o.).

                     (4)
                  Az Európai Parlament és a Tanács 2009/45/EK irányelve (2009. május 6.) a személyhajókra vonatkozó biztonsági szabályokról és követelményekről (HL L 163., 2009.6.25., 1. o.).

                     (5)
                  A Bizottság (EU) 2017/306 végrehajtási rendelete (2017. február 6.) a tengerészeti felszerelésekre vonatkozó tervezési, gyártási és teljesítménykövetelmények, valamint vizsgálati előírások meghatározásáról (HL L 48., 2017.2.24., 1. o.).

                     (6)
                  Az Európai Parlament és a Tanács 2014/90/EU irányelve (2014. július 23.) a tengerészeti felszerelésekről és a 96/98/EK tanácsi irányelv hatályon kívül helyezéséről (HL L 256., 2017.8.28., 146. o.).

                     (7)
                  Az Európai Parlament és a Tanács (EU) 2016/802 irányelve (2016. május 11.) az egyes folyékony tüzelőanyagok kéntartalmának csökkentéséről (egységes szerkezetbe foglalt szöveg) (HL L 132., 2016.5.21., 58. o.).


Fontos jogi nyilatkozat

|

52009PC0045

Javaslat: a Tanács határozata az állat-egészségügyi és tenyésztéstechnikai adatok jegyzékbe foglalására és közzétételére vonatkozó eljárások egyszerűsítéséről, továbbá a 64/432/EGK, 77/504/EGK, 88/407/EGK, 88/661/EGK, 89/361/EGK, 89/556/EGK, 90/426/EGK, 90/427/EGK, 90/428/EGK, 90/429/EGK, 90/539/EGK, 91/68/EGK, 91/496/EGK, 92/35/EGK, 92/65/EGK, 92/66/EGK, 92/119/EGK, 94/28/EK, 2000/75/EK irányelv és a 2000/258/EK határozat, valamint a 2001/89/EK, 2002/60/EK és 2005/94/EK irányelv módosításáról szóló 2008/73/EK irányelv helyesbítéséről  /* COM/2009/0045 végleges - CNS 2009/0016 */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 10.2.2009COM(2009) 45 végleges2009/0016 (CNS)Javaslat:A TANÁCS HATÁROZATAaz állat-egészségügyi és tenyésztéstechnikai adatok jegyzékbe foglalására és közzétételére vonatkozó eljárások egyszerűsítéséről, továbbá a 64/432/EGK, 77/504/EGK, 88/407/EGK, 88/661/EGK, 89/361/EGK, 89/556/EGK, 90/426/EGK, 90/427/EGK, 90/428/EGK, 90/429/EGK, 90/539/EGK, 91/68/EGK, 91/496/EGK, 92/35/EGK, 92/65/EGK, 92/66/EGK, 92/119/EGK, 94/28/EK, 2000/75/EK irányelv és a 2000/258/EK határozat, valamint a 2001/89/EK, 2002/60/EK és 2005/94/EK irányelv módosításáról szóló 2008/73/EK irányelv helyesbítésérőlINDOKOLÁSA 2008/73/EK tanácsi irányelv számos tanácsi jogszabályt módosított, hogy többek között egységes szabályokat írjon elő a tagállamok által állatbetegségek diagnosztikai vizsgálata céljából hivatalosan engedélyezett nemzeti referencialaboratóriumok jegyzékeinek, valamint az állat-egészségügyi és tenyésztéstechnikai területeken a Közösségen belüli kereskedelem vagy a Közösségbe irányuló behozatal céljából hivatalosan engedélyezett létesítmények vagy hatóságok jegyzékeinek közzététele tekintetében.A 2008/73/EK irányelv 2008. szeptember 3-án lépett hatályba. A 2008/73/EK irányelv előírja, hogy a tagállamoknak hatályba kell léptetniük azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2010. január 1-jéig megfeleljenek. Az irányelv arról azonban nem rendelkezik, hogy a tagállamoknak az említett időponttól alkalmazniuk kell a szóban forgó rendelkezéseket.A jogbiztonság érdekében, valamint annak biztosítása céljából, hogy valamennyi tagállam azonos időponttól alkalmazza az említett intézkedéseket, a tagállamoknak az említett időponttól kell alkalmazniuk az intézkedéseket.Mivel az intézkedéseket 2010. január 1-jétől kell alkalmazni, a 2008/73/EK irányelvet szintén ugyanettől az időponttól kell alkalmazni valamennyi tagállamban.E határozat nem érinti azonban a 2008/73/EK irányelv által bevezetett azon módosításokat, amelyeket a tagállamoknak nem kell átültetniük saját jogszabályaikba. Az említett módosítások a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozatban[1] meghatározott eljárással összhangban specifikus állat-egészségügyi intézkedések elfogadására vonatkoznak, illetve egy elavult hivatkozást javítanak ki.Az állat-egészségügyi és tenyésztéstechnikai adatok jegyzékbe foglalására és közzétételére vonatkozó új, egyszerűsített eljárásokra történő zökkenőmentes átállás biztosítása érdekében rendelkezni kell arról, hogy az 1999/468/EK tanácsi határozatban meghatározott eljárással összhangban lehetőség nyíljon átmeneti rendelkezések elfogadására.A 2008/73/EK irányelvet ezért ennek megfelelően helyesbíteni kell.2009/0016 (CNS)Javaslat:A TANÁCS HATÁROZATAaz állat-egészségügyi és tenyésztéstechnikai adatok jegyzékbe foglalására és közzétételére vonatkozó eljárások egyszerűsítéséről, továbbá a 64/432/EGK, 77/504/EGK, 88/407/EGK, 88/661/EGK, 89/361/EGK, 89/556/EGK, 90/426/EGK, 90/427/EGK, 90/428/EGK, 90/429/EGK, 90/539/EGK, 91/68/EGK, 91/496/EGK, 92/35/EGK, 92/65/EGK, 92/66/EGK, 92/119/EGK, 94/28/EK, 2000/75/EK irányelv és a 2000/258/EK határozat, valamint a 2001/89/EK, 2002/60/EK és 2005/94/EK irányelv módosításáról szóló 2008/73/EK irányelv helyesbítésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére,tekintettel a Bizottság javaslatára[2],tekintettel az Európai Parlament véleményére[3],mivel:(1) A 2008/73/EK tanácsi irányelv[4] összesen 23 tanácsi jogszabályt módosított, hogy többek között egyszerűsített eljárásokat írjon elő az állat-egészségügyi és tenyésztéstechnikai adatok jegyzékbe foglalása és közzététele tekintetében.(2) A 2008/73/EK irányelv 2008. szeptember 3-án lépett hatályba. A tagállamoknak hatályba kell léptetniük azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2010. január 1-jéig megfeleljenek. Az irányelv arról azonban nem rendelkezett, hogy a tagállamoknak az említett időponttól alkalmazniuk kell a szóban forgó rendelkezéseket.(3) A jogbiztonság érdekében a 2008/73/EK irányelvet helyesbíteni kell annak biztosítására, hogy a tagállamok az irányelv által az egyszerűsített eljárások bevezetése céljából a különböző tanácsi jogszabályokban eszközölt módosításokat egységesen 2010. január 1-jétől alkalmazzák. A 2008/73/EK irányelvet ezért helyesbíteni kell, hogy szintén az említett időponttól legyen alkalmazandó. Ennek megfelelően a szóban forgó irányelvet is helyesbíteni kell annak érdekében, hogy a tagállamok a rendelkezéseket az említett időponttól alkalmazzák.(4) A 2008/73/EK irányelv által a 64/432/EK[5] és a 90/426/EGK[6] tanácsi irányelvben eszközölt bizonyos más módosítások azonban nem az egyszerűsített eljárásokra vonatkoznak, ezért nem szükséges, hogy a tagállamok késleltetve, 2010. január 1-jétől alkalmazzák őket. Az említett módosítások a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozatban[7] meghatározott eljárással összhangban specifikus állat-egészségügyi intézkedések elfogadására vonatkoznak, illetve egy elavult hivatkozást javítanak ki.(5) Az állat-egészségügyi és tenyésztéstechnikai adatok jegyzékbe foglalására és közzétételére vonatkozó új, egyszerűsített eljárásokra történő zökkenőmentes átállás biztosítása érdekében rendelkezni kell arról, hogy az 1999/468/EK tanácsi határozatban lehetőség nyíljon meghatározott eljárással összhangban átmeneti rendelkezések elfogadására.(6) A jogbiztonság és jogfolytonosság biztosítása érdekében ezt a határozatot 2008. szeptember 3-ától, a 2008/73/EK irányelv hatályba lépésének időpontjától kell alkalmazni.(7) A 2008/73/EK irányelvet ennek megfelelően helyesbíteni kell,ELFOGADTA EZT A HATÁROZATOT:1. cikkA 2008/73/EK irányelvet a következőképpen kell helyesbíteni:(1) A 20. cikk (2) bekezdését el kell hagyni.(2) A szöveg a következő 23a. és 23b. cikkel egészül ki:„23a. cikk Átmeneti rendelkezésekA 23b. cikk (2) bekezdésében említett eljárással összhangban átmeneti rendelkezések fogadhatók el.23b. cikk A bizottság eljárása1. A Bizottságot a 178/2002/EK rendelet 58. cikke alapján létrehozott Élelmiszerlánc- és Állategészségügyi Állandó Bizottság segíti.2. Az e bekezdésre történő hivatkozáskor az 1999/468/EK határozat 5. és 7. cikkét kell alkalmazni.Az 1999/468/EK határozat 5. cikkének (6) bekezdésében megállapított időtartam három hónap."(3) A 24. cikk (1) bekezdése helyébe a következő szöveg lép:„1. A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2010. január 1-jéig megfeleljenek. A tagállamok a Bizottság számára haladéktalanul megküldik az említett rendelkezések szövegét.A tagállamok ezeket a rendelkezéseket 2010. január 1-jétől kezdődően alkalmazzák.Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.”(4) A 25. cikk helyébe a következő szöveg lép:„25. cikk Hatálybalépés és alkalmazhatóságEz az irányelv az Európai Unió Hivatalos Lapjában való kihirdetését követő huszadik napon lép hatályba.Az 1. cikk (1) és (5) bekezdése, a 7. cikk, valamint a 23a. és 23b. cikk kivételével 2010. január 1-jétől kell alkalmazni.”2. cikkEzt a határozatot 2008. szeptember 3-tól kell alkalmazni.3. cikkEzt a határozatot az Európai Unió Hivatalos Lapjában kell közzétenni.4. cikkEnnek a határozatnak a tagállamok a címzettjei.Kelt Brüsszelben, […]-án/-éna Tanács részérőlaz elnök[pic][pic][pic] [1] HL L 184., 1999.7.17., 23. o.[2] HL C […]., […]., […]. o.[3] HL C […]., […]., […]. o.[4] HL L 219., 2008.8.14., 40. o.[5] HL 121., 1964.7.29., 1977/64. o.[6] HL L 224., 1990.8.18., 42. o.[7] HL L 184., 1999.7.17., 23. o.


Fontos jogi nyilatkozat

|

52009PC0245

Javaslat: a Tanács határozata a CAS 8042-47-5 szám alatt regisztrált paraffinolajnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról (EGT-vonatkozású szöveg)  /* COM/2009/0245 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 25.5.2009COM(2009) 245 véglegesJavaslat:A TANÁCS HATÁROZATAa CAS 8042-47-5 szám alatt regisztrált paraffinolajnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról(EGT-vonatkozású szöveg)INDOKLÁSA tanácsi határozatra irányuló javaslat mellékelt tervezete a CAS 8042-47-5 szám alatt regisztrált paraffinolajnak mint hatóanyagnak a 91/414/EGK tanácsi irányelvben szereplő engedélyező jegyzékre (I. melléklet) történő felvételének megtagadását és az e hatóanyagot tartalmazó növényvédő szerek piacról való kivonását érinti. A felvétel megtagadására irányuló javaslat a hatóanyag értékelése során felmerült aggályokon alapul.A 91/414/EGK tanácsi irányelv harmonizálja a növényvédő szerek engedélyezésének és forgalomba hozatalának jogi keretét. A növényvédő szerként használandó hatóanyagok értékelése és engedélyezése közösségi szinten történik, és ezeket az anyagokat az irányelv I. melléklete sorolja fel. A hatóanyagokat tartalmazó egyes növényvédő szereket a tagállamok értékelik és engedélyezik harmonizált jogszabályok alapján.Az iparág által benyújtott adatokat először egy referens tagállam – ez esetben Görögország – értékelte, majd benyújtotta az értékelő jelentés tervezetét. Az Európai Élelmiszerbiztonsági Hatósághoz szakértői értékelésnek vetette alá a referens tagállam értékelését és a CAS 8042-47-5 szám alatt regisztrált paraffinolajra vonatkozó kockázatértékelésből levont EFSA-következtetést 2008. december 19-én eljuttatta a Bizottságnak.A hatóanyag értékelése során számos aggály merült fel. A rendelkezésre álló bizonyíték nem elegendő az említett anyagoknak a szerrel foglalkozók, a dolgozók, a közelben tartózkodók és a fogyasztók általi biztonságos használata igazolásához.A mellékletbe történő feltétel megtagadásáról szóló határozat tervezetét 2009. március 12-én terjesztették az Élelmiszerlánc- és Állategészségügyi Állandó Bizottság elé, ahol:-  18 tagállam (223 szavazat) a tervezet mellett szavazott-  5 tagállam (48 szavazat) nem támogatta a tervezetet-  4 tagállam (74 szavazat) tartózkodott.Az állandó bizottság nem nyilvánított véleményt. Ezért a 91/414/EGK irányelv 19. cikke értelmében és az 1999/468/EK tanácsi határozat 5. cikkével összhangban a Bizottság köteles javaslatot benyújtani a Tanácsnak a meghozandó intézkedésekről, a Tanácsnak pedig három hónap áll rendelkezésére, hogy minősített többséggel döntést hozzon.A határozat tervezetére nem vonatkozik az Európai Parlament ellenőrzési joga (1999/468/EK tanácsi határozat 8. cikke).Javaslat:A TANÁCS HATÁROZATAa CAS 8042-47-5 szám alatt regisztrált paraffinolajnak a 91/414/EGK tanácsi irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról(EGT-vonatkozású szöveg)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre[1] és különösen annak 8. cikke (2) bekezdésének negyedik albekezdésére,mivel:1.  A 91/414/EGK irányelv 8. cikkének (2) bekezdése előírja, hogy a tagállamok az irányelvről szóló értesítést követő 12 éves időszakon belül engedélyezhetik olyan növényvédő szerek forgalomba hozatalát, amelyek az irányelv I. mellékletében nem szereplő hatóanyagokat tartalmaznak, és amelyek az irányelvről szóló értesítés időpontja után két évvel már forgalomban voltak, miközben e hatóanyagokat munkaprogram keretében fokozatosan vizsgálják.2.  A 1112/2000/EK[2] és az 2229/2002/EK[3] bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram negyedik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzék tartalmazza a CAS 8042-47-5 szám alatt regisztrált paraffinolajat is.3.  A CAS 8042-47-5 szám alatt regisztrált paraffinolaj esetében a bejelentő által javasolt felhasználási kört illetően megtörtént az emberi egészségre és a környezetre gyakorolt hatásoknak a 1112/2002/EK és a 2229/2004/EK rendelet rendelkezései szerinti értékelése. Az említett rendeletek kijelölik továbbá a referens tagállamokat, melyek az 2229/2004/EK rendelet 21. cikkének (3) bekezdésével összhangban a releváns értékelő jelentéseket és ajánlásokat benyújtják az Európai Élelmiszerbiztonsági Hatósághoz (EFSA). A CAS 8042-47-5 szám alatt regisztrált parafinolaj esetében a referens tagállam Görögország volt, amely 2008. április 30-án és 2008. május 7-én minden releváns információt benyújtott a Bizottsághoz.4.  Értékelő munkacsoportja keretében az EFSA, valamint a tagállamok az értékelő jelentést szakmai vizsgálatnak vetették alá, majd 2008. december 19-én a CAS 8042-47-5 szám alatt regisztrált paraffinolaj hatóanyagú növényvédő szereknél felmerülő kockázatok értékelésének szakmai vizsgálatából levont EFSA-következtetés[4] formájában benyújtották a Bizottsághoz. A jelentést a Bizottság a tagállamokkal közösen az Élelmiszerlánc- és Állategészségügyi Állandó Bizottság keretében megvizsgálta, majd a CAS 8042-47-5 szám alatt regisztrált paraffinolajról szóló bizottsági vizsgálati jelentésként 2009. március 12-én véglegesítette.5.  A hatóanyag értékelése során számos aggály merült fel. A rendelkezésre álló bizonyíték nem elegendő az említett anyagoknak a szerrel foglalkozók, a dolgozók, a közelben tartózkodók és a fogyasztók általi biztonságos használata igazolásához. A rendelkezésre bocsátott információk alapján ezért nem lehetett azt a következtetést levonni, hogy a CAS 8042-47-5 szám alatt regisztrált paraffinolaj megfelel a 91/414/EGK irányelv I. mellékletébe történő felvétel kritériumainak.6.  A Bizottság felkérte a bejelentőt, nyújtsa be a szakmai vizsgálat eredményeire vonatkozó észrevételeit, és jelezze, hogy kívánja-e továbbra is támogatni a hatóanyag felvételét. A bejelentő benyújtotta észrevételeit, amelyeket körültekintően megvizsgáltak. A fenti aggályokat azonban a bejelentő által felhozott érvek ellenére sem sikerült eloszlatni, és a benyújtott és az EFSA szakértői ülésein elemzett információk alapján végzett értékelések sem támasztották alá azt, hogy a javasolt felhasználási körülmények között a CAS 8042-47-5 szám alatt regisztrált paraffinolajat tartalmazó növényvédő szerek általában megfelelnének a 91/414/EGK irányelv 5. cikke (1) bekezdésének a) és b) pontjában előírt követelményeknek.7.  A CAS 8042-47-5 szám alatt regisztrált paraffinolaj ebből következően nem vehető fel a 91/414/EGK irányelv I. mellékletébe.8.  Intézkedéseket kell hozni annak biztosítására, hogy a CAS 8042-47-5 szám alatt regisztrált paraffinolajat tartalmazó növényvédő szerek engedélyeit meghatározott időn belül visszavonják, hogy meghosszabbításukra ne kerüljön sor, és hogy az ilyen termékekre ne adjanak ki új engedélyeket.9.  A CAS 8042-47-5 szám alatt regisztrált paraffinolajat tartalmazó növényvédő szerek meglévő készleteinek ártalmatlanítására, tárolására, forgalomba hozatalára és felhasználására a tagállamok által megszabható türelmi idő legfeljebb tizenkét hónap lehet, hogy a meglévő készleteket még egy vegetációs időszakban fel lehessen használni, ami biztosítja, hogy a CAS 8042-47-5 szám alatt regisztrált paraffinolajat tartalmazó növényvédő szerek a felhasználók számára e határozat elfogadásától számított 18 hónapig elérhetők maradjanak.10.  Ez a határozat nem korlátozza azt a jogot, hogy a 91/414/EGK irányelv 6. cikke (2) bekezdésének rendelkezései szerint – amelyek részletes végrehajtási szabályait a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet[5] állapítja meg – a CAS 8042-47-7 szám alatt regisztrált paraffinolajnak a fenti irányelv I. mellékletébe történő felvételére kérelmet lehessen benyújtani.11.  Az Élelmiszerlánc- és Állategészségügyi Állandó Bizottság nem nyilvánított véleményt az elnöke által kitűzött határidőn belül,ELFOGADTA EZT A HATÁROZATOT:1. cikkA CAS 8042-47-5 szám alatt regisztrált paraffinolaj ebből következően nem vehető fel hatóanyagként a 91/414/EGK irányelv I. mellékletébe.2. cikkA tagállamok gondoskodnak arról, hogy:a) a CAS 8042-47-5 szám alatt regisztrált paraffinolajat tartalmazó növényvédő szerek engedélyét [ E HATÁROZAT ELFOGADÁSÁTÓL SZÁMÍTOTT 6 HÓNAP ]-ig visszavonják;b) a CAS 8042-47-5 szám alatt regisztrált paraffinolajat tartalmazó növényvédő szerekre e határozat kihirdetését követően ne adjanak ki engedélyeket, illetve a már meglévő engedélyeket ne újítsák meg.3. cikkA tagállamok által a 91/414/EGK irányelv 4. cikkének (6) bekezdése értelmében biztosított türelmi idő a lehető legrövidebb, és legkésőbb [ E HATÁROZAT ELFOGADÁSÁTÓL SZÁMÍTOTT 18 HÓNAP ]-án/-én lejár.4. cikkEnnek a határozatnak a tagállamok a címzettjei.Kelt Brüsszelben, […]-án/-éna Tanács részérőlaz elnök [1] HL L 230., 1991.8.19., 1. o.[2] HL L 168., 2002.6.27., 14. o.[3] HL L 379., 2004.12.24., 13. o.[4] Az EFSA 219-220. tudományos jelentése (2008), A CAS 8042-47-5 szám alatt regisztrált paraffinolaj hatóanyagú növényvédő szereknél felmerülő kockázatok felméréséről szóló szakértői értékelésből levont következtetések (2008. december 19-én véglegesítve).[5] HL L 15., 2008.1.18., 5. o.